google/wiki40b huggingface dataset:
जगन्नाथ

जगन्नाथ (संस्कृत: जगन्नाथ jagannātha ओड़िया: ଜଗନ୍ନାଥ) हिन्दू भगवान विष्णु के पूर्ण कला अवतार श्रीकृष्ण का ही एक रूप हैं। इनका एक बहुत बड़ा मन्दिर ओडिशा राज्य के पुरी शहर में स्थित है। इस शहर का नाम जगन्नाथ पुरी से निकल कर पुरी बना है। यहाँ वार्षिक रूप से रथ यात्रा उत्सव भी आयोजित किया जाता है। पुरी की गिनती हिन्दू धर्म के चार धाम में होती है।

मूर्तियों की उत्पत्ति

जगन्नाथ से जुड़ी दो रोचक कहानियाँ हैं। पहली कहानी में श्रीकृष्ण अपने परम भक्त राज इन्द्रद्युम्न के सपने में आये और उन्हे आदेश दिया कि पुरी के दरिया किनारे पर पडे एक पेड़ के तने में से वे श्री कृष्ण का विग्रह बनायें। राज ने इस कार्य के लिये दक्ष बढ़ई की तलाश शुरु की। कुछ दिनो बाद एक रहस्यमय बूढा ब्राह्मण आया और उसने कहा कि प्रभु का विग्रह बनाने की जिम्मेदारी वो लेना चाहता है। लेकिन उसकी एक शर्त थी - कि वो विग्रह बन्द कमरे में बनायेगा और उसका काम खत्म होने तक कोई भी कमरे का द्वार नहीं खोलेगा, नहीं तो वो काम अधूरा छोड़ कर चला जायेगा। ६-७ दिन बाद काम करने की आवाज़ आनी बन्द हो गयी तो राजा से रहा न गया और ये सोचते हुए कि ब्राह्मण को कुछ हो गया होगा, उसने द्वार खोल दिया। पर अन्दर तो सिर्फ़ भगवान का अधूरा विग्रह ही मिला और बूढा ब्राह्मण लुप्त हो चुका था। तब राजा को आभास हुआ कि ब्राह्मण और कोई नहीं बल्कि देवों का वास्तुकार विश्वकर्मा था। राजा को आघात हो गया क्योंकि विग्रह के हाथ और पैर नहीं थे और वह पछतावा करने लगा कि उसने द्वार क्यों खोला। पर तभी वहाँ पर ब्राह्मण के रूप में नारद मुनि पधारे और उन्होंने राजा से कहा कि भगवान इसी स्वरूप में अवतरित होना चाहते थे और दरवाजा खोलने का विचार स्वयं श्री कृष्ण ने राजा के दिमाग में डाला था। इसलिये उसे आघात चिंतन करने का कोइ कारण नहीं है और वह निश्चिन्त हो जाये क्योंकि सब श्री कृष्ण की इच्छा ही है।
दूसरी कहानी महाभारत में से है और बताती है कि जगन्नाथ के रूप का रहस्य क्या है। माता यशोदा, सुभद्रा और देवकी जी, वृन्दावन से द्वारका आये हुए थे। रानियों ने उनसे निवेदन किया कि वे उन्हे श्री कृष्ण की बाल लीलाओ के बारे में बतायें। सुभद्रा जी द्वार पर पहरा दे रही थी, कि अगर कृष्ण और बलराम आ जायेंगे तो वो सबको आगाह कर देगी। लेकिन वो भी कृष्ण की बाल लीलाओ को सुनने में इतनी मग्न हो गयी, कि उन्हे कृष्ण बलराम के आने का विचार ही नहीं रहा। दोनो भाइयो ने जो सुना, उस से उन्हे इतना आनन्द मिला की उनके बाल सीधे खडे हो गये, उनकी आँखें बड़ी हो गयी, उनके होठों पर बहुत बड़ा स्मित छा गया और उनके शरीर भक्ति के प्रेमभाव वाले वातावरण में पिघलने लगे। सुभद्रा बहुत ज्यादा भाव विभोर हो गयी थी इस लिये उनका शरीर सबसे जयदा पिघल गया (और इसी लिये उनका कद जगन्नाथ के मन्दिर में सबसे छोटा है)। तभी वहाँ नारद मुनि पधारे और उनके आने से सब लोग वापस आवेश में आये। श्री कृष्ण का ये रूप देख कर नारद बोले कि "हे प्रभु, आप कितने सुन्दर लग रहे हो। आप इस रूप में अवतार कब लेंगे?" तब कृष्ण ने कहा कि कलियुग में वो ऐसा अवतार लेंगे और उन्होंने ने कलियुग में राजा इन्द्रद्युम्न को निमित बनाकर जगन्नाथ अवतार लिया।
पुपुल जयकर

पुपुल जयकर (11 सितंबर 1915 - 29 मार्च 1997) भारतीय सांस्कृतिक कार्यकर्ता और लेखिका थीं। इन्हें स्वतंत्रता के बाद के भारत में पारंपरिक और ग्राम कला, हथकरघा और हस्तशिल्प के पुनरुद्धार के लिए किये गए उनके काम के लिए जाना जाता है। उन्होंने 1980 के दशक में फ्रांस, अमेरिका और जापान में भारतीय कला उत्सवों की श्रृंखला आयोजित की, जिसने पश्चिम में भारतीय कलाओं को लोकप्रिय बनाने में मदद मिली। वह नेहरू-गांधी परिवार और जिद्दू कृष्णमूर्ति दोनों की मित्र और जीवनीकार थीं। पुपुल के तीन प्रधानमंत्रियों के साथ करीबी संबंध थे: जवाहरलाल नेहरू, उनकी बेटी इंदिरा गांधी और उनके बेटे राजीव गांधी।
पुपुल जयकर को समाज सेवा के क्षेत्र में भारत सरकार द्वारा सन 1967 में पद्म भूषण से सम्मानित किया गया था। ये दिल्ली राज्य से हैं।

प्रारंभिक जीवन और शिक्षा

पुपुल जयकर का जन्म 1915 में संयुक्त प्रांत (बाद में उत्तर प्रदेश) में इटावा में हुआ था। उनके पिता भारतीय सिविल सेवा में उदार बौद्धिक और वरिष्ठ अधिकारी थे, जबकि उनकी माँ सूरत से एक गुजराती ब्राह्मण परिवार से आती थीं। वहाँ पुपुल अपना वार्षिक अवकाश बिताती थी। उनका एक भाई, कुमारिल मेहता और चार बहनें, पूर्णिमा, प्रेमलता, अमरगंगा और नंदिनी मेहता थीं। उनके पिता का काम परिवार को भारत के कई हिस्सों में ले गया, जहाँ उन्हें जीवन के शुरुआती दिनों में स्थानीय शिल्प और परंपराओं को देखने का अवसर मिला।
ग्यारह वर्ष की आयु में, वह बनारस (वाराणसी) गई, जहाँ उन्होंने एनी बेसेंट, जो भारतीय स्वतंत्रता आंदोलन में भी सक्रिय थीं, द्वारा शुरू किए गए एक स्कूल में अध्ययन किया। इसके बाद, उनके पिता इलाहाबाद में तैनात हो गए, जहाँ वह पहली बार पंद्रह साल की उम्र में नेहरू परिवार के संपर्क में आई, क्योंकि उनके पिता मोतीलाल नेहरू के मित्र थे।

करियर

1940 के अंत में उनकी जिद्दू कृष्णमूर्ति से दोस्ती हो गई और वह हथकरघा उद्योग में भी शामिल हो गईं। आरंभ से ही, वह इंदिरा गांधी की घनिष्ठ मित्र बन गईं, जिन्होंने 1966 में प्रधानमंत्री बनने के बाद, पुपुल को अपना सांस्कृतिक सलाहकार नियुक्त किया।
वह 1980 के दशक की शुरुआत में लंदन, पेरिस और अमेरिका में आयोजित भारत के समारोहों के पीछे थी और राजीव गांधी के कार्यकाल के दौरान 'अपना उत्सव' भी वही देखती थी। उनके लिए भी वह सांस्कृतिक सलाहकार थीं।

परिवार

उन्होंने 1937 में एक बैरिस्टर मनमोहन जयकर से शादी की, जिनकी 1972 में मृत्यु हो गई। उनकी बेटी राधिका हर्ज़बर्गर का जन्म 1938 में हुआ था। संक्षिप्त बीमारी के बाद 29 मार्च 1997 को मुंबई में उनका निधन हो गया।
ज़िम्बाब्वे क्रिकेट टीम का नीदरलैंड दौरा

वनडे सीरीज

साल 2003 से अब तक 3 मैचों की 6 (उसमें विश्व कप) सीरीज हुई हैं। उसमें नीदरलैंड ने 1 सीरीज और 0 आईसीसी टूर्नामेंट जीते हैं।

टी20ई सीरीज

साल 2014 से अब तक 3 मैचों की 3 (उसमें विश्व कप) सीरीज हुई हैं। उसमें नीदरलैंड ने 0 सीरीज और 0 आईसीसी टूर्नामेंट जीते हैं।
मधुपत्र

परिचय

इसका वानस्पतिक नाम स्टेविया रिबोडियाना है और यह एस्टेरेसी कुल का सदस्य है। यह पूर्वोत्तर पैराग्वे, अमेरिका, ब्राजील, जापान, कोरिया, ताइवान और दक्षिण-पूर्व एशिया में पाया जाता है। स्टेविया से रेबियाना नाम का शून्य-कैलोरी स्वीटनर तैयार किया जाता है जिसमें मुख्य रूप से स्टेवियोल ग्लाइकोसाइड होता है। स्टेविया में फ्लेविनोइड और टर्पीन भी प्रचुर मात्रा में पाए जाते हैं। इसके अन्य रासायनिक घटकों में स्टेवियोसाइड शामिल है जो दुनिया का सबसे मीठा प्राकृतिक स्वीटनर है। यह चीनी से 250 गुणा और सुक्रोज़ से 300 गुणा ज्यादा मीठा होता है। मुख्य रूप से स्टेविया की पत्तियों का इस्तेमाल होता है। यह दांतों को सड़ने से बचाता है। दांतों पर जमने वाली परत (प्लेक) को कम करता है। यह एक ऐसा स्वीटनर है जो दांतों के लिए फायदेमंद होता है। स्टेविया मानसिक सजगता बढ़ाता है, थकान मिटाता है, पाचन क्रिया में सहायक होता है और रक्तदाब को ठीक करता है। स्टेविया का इस्तेमाल हर्बल उत्पादों को स्वादिष्ट और खुशबूदार बनाने में भी किया जाता है।
२९२१ ईसा पूर्व

२९२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जगद्गुरु रामभद्राचार्य ग्रंथसूची

रामचरितमानस का समालोचनात्मक संस्करण

रामभद्राचार्य का सबसे विवादास्पद कार्य रामचरितमानस का समालोचनात्मक संस्करण था, जो तुलसी पीठ संस्करण के रूप में प्रकाशित किया गया था। उन पर महाकाव्य को विकृत करने का आरोप लगाया गया था, लेकिन रामभद्राचार्य द्वारा इस संस्करण के प्रकाशन से किसी को कष्ट पहुँचने पर खेद जताने पर यह विवाद शांत हो गया। उनके खिलाफ एक याचिका भी दायर की गई थी, लेकिन उसे अदालत ने खारिज कर दिया था। यह संस्करण २००५ में श्री तुलसी पीठ सेवा न्यास द्वारा प्रकाशित किया गया था।
२३४६ ईसा पूर्व

२३४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिंगोल नदी

हिंगोल नदी, पाकिस्तान की एक नदी है जो दक्षिण-पूर्वी बलुचिस्तान प्रान्त के मरकान क्षेत्र के ग्वादर जिले में बहती है। हिंगलाज माता मन्दिर इसी नदी के किनारे है।
२००६ सिनसिनाटी मास्टर्स

पुरुष एकल

रोजर फ़ेडरर ने  जेम्स ब्लेक को 6-1, 6-4 से हराया।

पुरुष युगल

जोनाथन एलरिच /  एंडी रैम ने  बॉब ब्रायन /  माइक ब्रायन को 4-6, 6-3, [13-11] से हराया।
भारतीय विरोधी भावना

भारतविरोधी भावना या इंडोफोबीया 
भारत-विरोधी भावना या इंडोफोबीया भारत, भारतीयोंऔर भारतीय संस्कृति के लिए नकारात्मक भावना एवं   ‎घृणा के बारे में बताती है।(।  इंडोफोबिया को पूर्वी अफ्रीका में भारती विरोधी पक्षपात के संदर्भ में औपचारिक रूप में ऐसे बताया गया है  " भारत से आये हुए  के लोगों के क्लचर के पहलुओं और उनकी मानक आदतों के लिए नाकारात्मक प्रतिक्रिया की प्रवृत्ति ". इसका विपरीत है इंडोमेनिय।

ऐतिहासिक भारत-विरोधी भावना

देर 19 वीं सदी तक उत्तरी अमेरिका में  सैनोफोबिया उभर चुका था। चीनी आव्रजन की वजह से सस्ते श्रमकर्मी उपलब्ध हुए, इन्हों कैलिफोर्निया वेस्ट कोस्ट की कई जगहों  पर रेलमार्गों के निर्माण में काम किया। ज़नोफोबिक शब्दजाल, जो उस जमाने में बहुत आम थे, सामान्य कार्यकर्मियों, अखबारों एवं राजनेताओं ने इस  "पीली आपदा" का विरोध किया। एशियाई मूल के लोगों के बहिष्कार करने के इस समान उद्देश्य ने एशियाटिक एक्सएलयूजन लीग को जन्म दिया।

देर 19 वीं सदी तक उत्तरी अमेरिका में  सैनोफोबिया उभर चुका था। चीनी आव्रजन की वजह से सस्ते श्रमकर्मी उपलब्ध हुए, इन्हों कैलिफोर्निया वेस्ट कोस्ट की कई जगहों  पर रेलमार्गों के निर्माण में काम किया। ज़नोफोबिक शब्दजाल, जो उस जमाने में बहुत आम थे, सामान्य कार्यकर्मियों, अखबारों एवं राजनेताओं ने इस  "पीली आपदा" का विरोध किया। एशियाई मूल के लोगों के बहिष्कार करने के इस समान उद्देश्य ने एशियाटिक एक्सएलयूजन लीग को जन्म दिया।उस समय भारतीय समुदाय के ज्यादातर पंजाबी सिख कैलिफोर्निया में बसे थे , इस कारण ब्रिटिश भारत.से आए हुए अप्रवासियों को भ  
उस समय भारतीय समुदाय के ज्यादातर पंजाबी सिख कैलिफोर्निया में बसे थे , इस कारण ब्रिटिश भारत से आए हुए अप
देर 19 वीं सदी तक उत्तरी अमेरिका में  सैनोफोबिया उभर चुका था। चीनी आव्रजन की वजह से सस्ते श्रमकर्मी उपलब्ध हुए, इन्हों कैलिफोर्निया वेस्ट कोस्ट की कई जगहों  पर रेलमार्गों के निर्माण में काम किया। ज़नोफोबिक शब्दजाल, जो उस जमाने में बहुत आम थे, सामान्य कार्यकर्मियों, अखबारों एवं राजनेताओं ने इस  "पीली आपदा" का विरोध किया। एशियाई मूल के लोगों के बहिष्कार करने के इस समान उद्देश्य ने एशियाटिक एक्सएलयूजन लीग को जन्म दिया।उस समय भारतीय समुदाय के ज्यादातर पंजाबी सिख कैलिफोर्निया में बसे थे , इस कारण ब्रिटिश भारत.☃☃☃☃☃☃सेत से आए हुए अप्रवासियों को भी ज़नोफोबिया (विदेशियों के प्रति विकर्षण या घृणा) में शामिल कर लिय गया।
यमन

परिचय

यमन अरब प्रायद्वीप के दक्षिण-पश्चिमी कोने पर स्थित एक स्वतंत्र राष्ट्र है। इसके केवल तीन और अंकित सीमा है तथा पूर्व की ओर निर्घारित नहीं है। पश्चिमी सीमा पर ३०० मील की लंबाई में लाल सागर फैला हैं। यह एक पहाड़ी देश है। इसके उतर-पूर्व में रूब-एल-खाली मरूस्थल हैं। यहाँ ४,००० से १००० फुट ऊॅचे उपजाऊ पठार भी हैं। यहाँ कई नदियाँ (वादी) बहती हैं, जिनमें उतर में वादी नजरान तथा दक्षिण में रुब अल-ख़ाली तथा हदरामौत (Hadramawt) बहती हैं। यहाँ जनवरी का ताप १४० डिग्री सें० तथा गरम जून मास का ताप २२ सें० रहता हैं। उच्च प्रदेशों पर १६ इंच वर्षा होती हैं। यहाँ धूल के तूफान अधिक चला करते हैं। वनस्पति में बबूल, खजूर तथा फलों के पेड़ प्रमुख हैं। यद्यपि यहाँ शुष्क वन अधिक मिलते हैं, फिर भी ऐल्पाइन गुलाब, बालम (गुल मेंहदी) तथा तुलसी के पौधे पठरों तथा वादियों के किनारे मिलते हैं। जीवजंतुओं में बबून, हरिण (gazelle), तेंदुए, पहाड़ी खरगोश आदि प्रमुंख हैं। पक्षियों में गिद्ध, सारस, बगुला, तोता, हॉर्नबिल, चटखोरा आदि मिलते हैं। 
यहाँ की राजधानी साना है। अन्य प्रमुख नगर ताइज़ (Ta'izz), अल-हुदैदाह (al Hudaydah), बैत अल-फकीह (Bayt al Faqih) हैं। अरबी यहाँ की प्रमुख भाषा है। यहाँ का धर्म इस्लाम है। केवल ५% भूमि पर कृषि की जाती है। उच्च प्रदेश प्रमुख कृषिस्थल हैं। शुष्क कृषि में कॉफी का स्थान अति प्राचीन कल से प्रमुख है। काट (Qat) की पैदावार तेजी से कॉफी का स्थान ले रही है। फलों में सेब, खूबानी, केला, कई प्रकार के अंगूर, नीबू, आडू, नारंगी तथा कई प्रकार के तरबूज अधिक उगाए जाते हैं। बादाम तथा अन्य काष्ठफल भी उगते हैं। जौ, जई, कम्मा, ज्वार, बाजरा, धान, तिल तथा सोरघम का खाद्यान्नों में प्रमुख स्थान है। पठारों तथा समुद्री तटों पर गेहूँ भी उगाया जाता है। खनिजों में नमक तथा चूने के पत्थर का स्थान प्रमुख है।

यमन की क्राति

वर्ष 1962 इस्वी को यमन के सुल्तान की मृत्यु के बाद 26 सितम्बर 1962 इस्वी को यमन मे क्राति हो गयी यमन की क्रातिकारी सरकार ने रुस तथा मिस्त्र के सयोग से यमन में गणतन्त्र की स्थापना कर दी। लेकीन शाहजादा हसन ने सऊदी अरब के जेद्दा प्रान्त में यमन की निर्वासित सरकार स्थापित करली। शीध्र ही दोनो सरकारो के बीच खुला युध्द छिड़ गया इस संघर्ष में सऊदी अरब और जार्डन ने हसन और मिस्त्र ने क्रान्तिकारियो की ओर भाग लिया लेना शुरु कर दिया। युध्द दिँन प्रतिदिन उग्र होता गया इस पर संध ने मार्च 1963 इस्वी में डा॰ राल्फ बुंच को भेजकर यमन में शान्ति स्थापित करवायी तथा दोनो पक्षो को इस बात के लिए तैयार किया वे शान्तिपूर्ण उपायो के द्अरा समस्या को सुलझाएँगे। अन्त मे संयुक्त राष्ट्र संध यमन शान्ति स्थापित करवाई।
मर्डर 2

मर्डर 2, मर्डर सीरिज़ की द्वितीय फ़िल्म है जिसका प्रथम भाग मर्डर (2004) एवं तृतीय भाग मर्डर 3 (2013) है। यह फ़िल्म इमरान हाशमी, जैकलिन फर्नांडीस, प्रशांत नारायणन और सुलगना पाणिग्राही अभिनीत है। इसके निर्देशक मोहित सूरी एवं निर्माता मुकेश भट्ट हैं। यह फ़िल्म ८ जुलाई २०११ को प्रदर्शित की गयी।
सोडियम हाइड्रोसल्फाइड

सोडियम हाइड्रोसल्फाइड एक अकार्बनिक यौगिक है।
प्रोटॉन उत्सर्जन

प्रोटॉन उत्सर्जन (Proton emission या प्रोटॉन रेडियोसक्रियता) एक प्रकार की रेडियोसक्रिय क्षय है जिसमें नाभिक से प्रोटॉन उत्सर्जित होता है (निकलता है)।
भाष्य

प्रकार

भाष्य कई प्रकार के होते हैं - प्राथमिक, द्वितीयक या तृतीयक। जो भाष्य मूल ग्रन्थों की टीका करते हैं उन्हें प्राथमिक भाष्य कहते हैं। किसी ग्रन्थ का भाष्य लिखना एक अत्यन्त विद्वत्तापूर्ण कार्य माना जाता है।
अपेक्षाकृत छोटी टीकाओं को वाक्य या वृत्ति कहते हैं। जो रचनायें भाष्यों का अर्थ स्पष्ट करने के लिये रची गयी हैं उन्हें वार्तिक कहते हैं।
जैन नववर्ष

जैन नववर्ष दीपावली का दूसरा दिन होता है।यह दिन वीर निर्वाण संवत की शुरुआत माना जाता है।इस बारे में बहुत ही कम लोगों को विदित है।दीवाली को महावीर स्वामी का निर्वाण हुआ था।
दीवाना मस्ताना

संक्षेप

राजा (अनिल कपूर) एक मामूली बदमाश है जो अमीरपुर स्टेशन के काले बाजार पर रेलवे टिकट बेचता है। अपने काम से वो थक गया है और वह जल्दी पैसा बनाने के नए तरीकों की तलाश में है। एक दिन, अपने दोस्त गफूर (जॉनी लीवर) और एक पुलिस निरीक्षक (अवतार गिल) के साथ, उसने रेलवे खजाने से 25 लाख रुपये लूट लिए। बाद में, राजा और गफूर ने इंस्पेक्टर को धोखा दे दिया और लूट के साथ बंबई भाग गए।
बॉम्बे हवाई अड्डे पर, राजा मनोचिकित्सक डॉ नेहा (जूही चावला) को देखता है और तुरंत उसके साथ प्यार में पड़ता है। राजा और गफूर जल्दी से पता लगाते है कि वह कहाँ रहती है। गफूर मनोवैज्ञानिक रोगी होने का नाटक करता है, जबकि राजा राज कुमार नाम धारण करता है और उससे मित्रता करता है। वह उसे बताते हैं कि वह अमेरिका से लौटे हैं।
समस्या तब शुरू होती है जब एक अमीर व्यापारी (अनुपम खेर) के पुत्र बुन्नू (गोविन्दा) को इलाज के लिए नेहा के पास भेजा जाता है। वह पागल है और उसे आग, ऊंचाइयों, दौड़ने और पानी से डर लगता है। जल्द ही, वह भी नेहा से प्यार करने लगता है और उसे पता चलता है कि उसके पास राजा के रूप में प्रतिद्वंद्वी है। नेहा को अपने चाचा (शक्ति कपूर) की शादी में भाग लेने के लिए अपने पिता (सईद जाफ़री) के साथ ऊटी के लिए जाना पड़ता है। वह पता किसी को नहीं बताती है। राजा और बुन्नु दोनों पुलिसकर्मियों का प्रतिरूपण करते हैं और उसके सचिव को डराते हैं कि वह कहाँ है। नेहा उन्हें ऊटी में देखकर रोमांचित होती है लेकिन वह राजा के बजाय बीमार बन्नू के करीब आ जाती है।
चीजें भद्दा मोड़ लेती हैं जब गफूर बुन्नू को मारने की कोशिश करता है। लेकिन वह बच निकलता है। राजा को रास्ते से हटाने के लिए बुन्नु हत्यारा पप्पू पेजर (सतीश कौशिक) से संपर्क करता है। हालांकि, वह योजना विफल हो जाती है। सोने की अँगूठी और मंगलसूत्र के साथ नेहा बुन्नु और राजा को जाहिर तौर पर विवाह के उद्देश्य से अदालत में बुलाती है। दोनों वहाँ  एक दूसरे को देखकर आश्चर्यचकित हो जाते हैं।
फिर उन्हें पता चलता है कि नेहा किसी और से शादी कर रही हैं: प्रेम (सलमान खान)। राजा और बुन्नू उसके विवाह के गवाह बन जाते हैं। अंत में जब राजा और बुन्नु एक साथ चलते हैं तो उन्हें एक सुंदर लड़की (रवीना टंडन) दिखाई देती है ।
जे० ऍन० कौशल

जे.एन.कौशल (जितेन्द्र नाथ कौशल)-(४ फरवरी,१९३६ - १९ अप्रैल २००४) सुप्रसिद्ध भारतीय रंगकर्मी, लेखक और नेशनल स्कूल ऑफ ड्रामा रंगमंडल के (रिपर्टरी कंपनी) के पूर्व प्रमुख थे। उन्होंने कई नाटकों का निर्देशन और हिन्दी अनुवाद भी किया। वे नेशनल स्कूल ऑफ ड्रामा में अध्ययन फिर अध्यापन और कमला देवी चट्टोपाध्याय के साथ भारतीय नाट्य संघ से जुड़े थे। उनके निर्देशन में लोकप्रिय होने वाले प्रमुख नाटक थे अमीर खुसरो और दर्द आएगा दबे पाँव। 
उन्होंने हेनरिक इब्सन के नाटक एन एनेमी ऑफ़ द पीपुल (An Enemy of the People) का हिन्दी रूपांतर जनशत्रु के नाम से तथा ऊगो बेत्ती के नाटक द क्वीन ऐण्ड द रेबेल्ज़ का बेगम और बागी नाम से किया। इसके अतिरिक्त एक सेल्समेन की मौत, क्या करेगा काजी और जीन पॉल सार्त्र के नाटक मेन विदाउट शैडोज़ का हिन्दी रूपांतर मौत के साये में उनकी लोकप्रिय रूपांतरित कृतियाँ थी। किरण भटनागर द्वारा संपादित उनके संस्मरणों का संग्रह दर्द आया था दबे पाँव में जे. एन. कौशल के २८ लेखों और रंग-प्रसंगों के संस्मरणों का संचयन है। उनके माध्यम से भारतीय विशेषकर हिन्दी रंगमंच का चालीस वर्ष का इतिहास एक भिन्न रूप में हमारे सामने प्रस्तुत हुआ है। राजकमल द्वारा प्रकाशित शीला भाटिया तथा मार्डर्न इंडियन प्लेज़-तीन भागों में (Modern Indian Plays, Vol. III) उनकी अन्य प्रसिद्ध कृतियाँ हैं।
उन्हें संगीत नाटक अकादमी पुरस्कार दिल्ली नाट्य संघ के विश्व रंगमंच दिवस पुरस्कार, साहित्य कला परिषद, दिल्ली के परिषद सम्मान, पंजाबी कला संगम के कला श्री पुरस्कार और उत्तर प्रदेश संगीत नाटक अकादमी के बी एम शाह पुरस्कार से सम्मानित किया गया।
स्टर्लिंग हॉलिडे रिसॉर्ट्स (इंडिया) लिमिटेड

इतिहास

स्टर्लिंग रिज़ॉर्ट्स की स्थापना चेन्नई मे १९८६ मे हुई थी और इसी साल कंपनी ने लेक व्यू कोडईकनाल (जिसका नामकरण हाल ही मे कोडई - बाइ द लेक किया गया है) के नाम से अपना पहला रिज़ॉर्ट शुरू किया.
साल १९८८ तक स्टर्लिंग रिज़ॉर्ट्स के पास ११ रिज़ॉर्ट्स की विस्तृत शृंखला थी. २०१० मे कंपनी का नाम स्टर्लिंग रिज़ॉर्ट्स से बदल कर स्टर्लिंग हॉलिडेज़ कर दिया गया। २०१६ मे कंपनी के पास २३ स्थानों पर २७ रिज़ॉर्ट्स थे जिनमे १८९६ कमरे बने हुए हैं.
रघुनाथपुरा

भाषा

बागङी प्रमुख भाषा है । पंजाबी भाषा का द्वितीय भाषा के रूप में उपयोग किया जाता है जो कि राजस्थान के उत्तर में पंजाब सीमावर्ती जिले के गांवो में प्रचलित है। हिन्दी राज्य की भाषा और अंग्रेजी भाषा का प्रयोग युथ में प्रचलित है

संस्कृति

रघुनाथपुरा गांव में विस्तृत सांस्कृतिक विविधता है । गावँ के अधिकांश लोग किसान हैं. गांव में एक पारंपरिक पंजाबी संस्कृति के साथ बागड़ी प्रभाव है । 
संगीत में रघुनाथपुरा श्रीगंगानगर की तरह राजस्थान से अलग है इस गांव में लोगों को  पंजाबी गीत, हिंदी गीत, राजस्थानी गीत आदि पसंद है । पंजाबी संगीत के लिए कला और संस्कृति का यह गांव है

व्यवसाय

गावँ का मख्य व्यवसाय खेती है; प्रमुख फसलों में चावल, बाजरा, कपास, गेहूं, है।.ओरिएंटल बैंक ऑफ कॉमर्स  गावँ की सभी बैंकिंग सुविधाऐं प्रदान करता है।

ग्रिड सब-स्टेशन

रघुनाथपुरा  2018 में श्रीगंगानगर जिले का पहला ग्रिड स्टेशन शुरुआत करने वाला पहला गावँ है। रघुनाथपुरा जीएसएस का शुभारम्भ 19 जुलाई 2018 को हुआ।
रघुनाथपुरा जीएसएस ग्राम पंचायत के सभी गांवों को बिजली की आपूर्ति करेगा जैसे 10RD , 1Rm, 40rd, 2gsm, 24sd, 22gb, sukhchainpura आदि ।

जलवायु

रघुनाथपुरा की जलवायु भिन्न है। गर्मियों में तापमान 50 ℃ तक पहुँचता है और सर्दियों में तापमान 0 डिग्री सेल्सियस दर्ज किया जाता है । औसत वार्षिक वर्षा केवल 176 मिमी है।. औसत अधिकतम तापमान गर्मी में 35.8 डिग्री सेल्सियस  के आसपास है  और औसत न्यूनतम तापमान सर्दियों में 13.4 डिग्री सेल्सियस के आसपास है
कोक्साकि वाइरस

कोक्साकि वाइरस एक विषाणु है।
एथिलीन ग्लाइकोल

एथलीन ग्लाइकोल (Ethylene glycol ; IUPAC नाम : इथेन-1,2-डायोल) एक कार्बनिक यौगिक है जो मोटरगाड़ियों में प्रतिहिमकारी (antifreeze) के रूप में उपयोग में आता है। इसे 'ग्लाइकोल' भी कहते हैं। इसका रासायनिक सूत्र (HO-CH₂-CH₂-OH) है। यह बहुलकों का पूर्वरूप था।
शुद्ध एथलीन ग्लाइकोल गंधहीन, रंगहीन, सिरप जैसा और स्वाद में मीठा द्रव है। यह विषैला होता है तथा इसे ग्रहण करने पर मृत्यु हो सकती है। यह सुंगधित तैलीय द्रव है, जिसका क्वथनांक १९७.५° सें. तथा गलनांक- १७.४° सें. है। आपेक्षित धनत्व ०° सें. पर १.१२५ है। यह ग्लिसरीन की भाँति मीठा तथा पानी और ऐलकोहल के साथ मिश्र्य है। औद्योगिक विधि में इसे एथिलीन गैस से, जो पेट्रोलियम भंजन का एक उपजात है, प्राप्त करते है। हाइपोक्लोरस अम्ल की अभिक्रिया से यह एथिलीन क्लोरोहाइड्रिन में बदलता है, जिसे दूधिया चूने के साथ गरम करके एथिलीन ग्लाइकोल प्राप्त करते हैं।
इसके गुणधर्म प्राथमिक ऐलकाहलों से मिलते है। हाइड्राक्सिल समूह को हैलोजन से, अथवा हाइड्राक्सिल के हाइड्रोजन को ऐल्किल समूहों, अथवा क्षार धातुओं से, प्रतिस्थापित किया जा सकता है। आक्सीकरण पर पहले यह ग्लाइकोलिक अम्ल तथा पश्चात् आक्सैलिक अम्ल देता है। नाइट्रिक और सल्फ्यूरिक अम्लों की अभिक्रिया से एथिलीन डाइनाइट्रेट, एक तैलीय विस्फोटक द्रव (क्वथनांक ११४-११६° सें.), प्राप्त होता है, जिसे नाइट्रोग्लिसरीन की भाँति विस्फोटक के रूप में प्रयुक्त करते हैं। एथिलीन ग्लाइकोल को पानी में मिलाने पर पानी का हिमांक गिर जाता है। इसलिये उद्योगों में इसका विस्तृत उपयोग हिमीकरण (फ्रीजिंग) निवारण के लिये होता है।
जॉर्ज सांडर्स

जॉर्ज हेनरी सैंडर्स (3 जुलाई 1906 – 25 अप्रैल, 1972) एक रूस में जन्मे हिंदी फिल्म और टेलीविजन अभिनेता, गायक, गीतकार, संगीतकार और लेखक है। अपने कैरियर में एक अभिनेता के रूप में 40 से अधिक साल तक रहा है। उसका  ऊपरी वर्ग का अंग्रेजी उच्चारण और बास आवाज के कारण अक्सर उसे खलनायक करने के लिए लिया जाता। वह रेबेका (1940) में जैक फेवल, विदेशी संवाददाता (1940) में स्कॉट फोलियो (एक दुर्लभ नायक भूमिका), सभी पूर्व संध्या के बारे में (1950) में एडिसन डीविट, जिसके लिए वह अकादमी पुरस्कार जीता,  राजा रिचर्ड और जेहादियों  (1954) में राजा रिचर्ड शेरदिल, एक दो भाग के  प्रकरण बैटमैन (1966) में मिस्टर फ्रीज, डिज्नी की द जंगल बुक (1967) में आदमी को नफरत करने वाले दुष्ट बाघ शेर खान की आवाज में\, और 1930 और 1940 के दशकों के बनी पांच फिल्मों में  "संत" साइमन टेम्पलर के रूप में सब से अधिक जाना जाता है।
टिम्बकटू

टिम्बक्टू (Timbuktu) माली गणतंत्र का ऐतिहासिक एवं व्यापारिक नगर है। यह एक विश्व धरोहर स्थल है। इस स्थल को यह दर्जा सन १९९८ मे मिला।

परिचय

टिंबक्टू सहारा मरुभूमि की दक्षिणी सीमा पर तथा नाइजर नदी पर स्थित काबरा बंदरगाह से ९ मील उत्तर दिशा में ८०० फुट की ऊँचाई पर स्थित है। पहले यह 'फ्रेंच सूडान' प्रदेश में था। टिंबक्टू दलदली एवं रेतीले भूभाग के मध्य में है, जिसे 'उष्ट्र-नाव संगमस्थल' (the meeting point of camel and canoe) कहते हैं। इसकी परिधि तीन मील है। इस नगर के मध्य में तीन बड़ी मस्जिदें तथा उत्तरी छोर पर दो किले हैं। यहाँ का मुख्य व्यापार नमक, कपड़ा, लोहे वस्तुएँ, शुतुर्मुर्ग (ostrich) के पर, रबर, तंबाकू, रूई, चीनी तथा सोना है। तथा यहाँ इस्लामी शिक्षा का केंद्र है।
पॉचवी सदी मे बना यह शहर 15वीं-16वी सदी मे सांस्कृतिक और एक व्यापारिक नगरी के रूप मे सामने आया। पुराने समय में इसकी हैसियत महत्वपूर्ण व्यापार मार्गों के केंद्र के रूप में थी। ऊँटों के काफिले सहारा रेगिस्तान हो कर सोना ढोया करते थे। टिंबकटू मे प्राचीन इस्लामी पांडुलिपियों का एक समृद्ध संग्रह है। इसके बारे मे कहा जाता है कि मुस्लिम व्यापारी इस शहर से होकर पश्चिमी अफ्रीका से सोना यूरोप और मध्य-पूर्व ले जाते थे, जबकि उनकी वापसी नमक और अन्य उपयोगी वस्तुओं के साथ होती थी।
कामसूत्र 3डी

निर्माण

इसका निर्माण रूपेश पॉल ने किया है। इसके अलावा वे इस फिल्म के निर्देशक और लेखक भी हैं। इसमें शर्लिन चोपड़ा को मुख्य किरदार के लिए लिया गया। लेकिन जब इस फिल्म के कुछ दृश्य उनके द्वारा नेट पर डाले गए, तब इस पर दोनों के मध्य फिल्म के अधिकार को लेकर विवाद हुआ।